
Mellékletek: A környezeti értékelés tematikai javaslata
E L Ő T E R J E S Z T É S

Sülysáp Város Önkormányzata Képviselő-testületének
2016. augusztus 18-án tartandó munkaterv szerinti ülésére

8. napirendhez

Tárgy: Sülysáp Város településrendezési eszközeinek felülvizsgálata - a környezeti értékelés tematikájának megállapítása
Tisztelt Képviselő-testület!
A Sülysáp Város településrendezési eszközeinek felülvizsgálata keretében a 2/2005. (I. 11.) Korm. rendelet (a továbbiakban: Korm. rendelet) szerint lezajlott véleménykérési eljárás eredményeként ún. Környezeti Vizsgálat (a továbbiakban: KV) lefolytatása szükséges, melynek keretében önálló dokumentációként elkészítendő a Környezeti Értékelési (a továbbiakban: KÉ) tervi alátámasztó munkarész. 
A KÉ tematikája - a környezet védelméért felelős szervek nyilatkozataiban foglaltaknak megfelelően ​- tartalmazza a Korm. rendelet 4. mellékletében felsorolt valamennyi tartalmi elemet, ami szükséges a tervmódosításban szereplő területfelhasználási, övezeti változtatások környezeti hatásainak megítéléséhez. 
A véleményező szervek nyilatkozatai alapján különös figyelemmel kell kidolgozni a felszíni vízvédelemmel, a vízfolyások és vízpartok által érintett területekkel kapcsolatos esetleges hatások és védelmi igények összefüggéseit. 
Az Önkormányzat előzetesen úgy határozott, hogy a településrendezési eszközök készítése során a Natura2000 területek esetében nem tervez azokra káros hatással járó változtatásokat, ezért a Natura2000 hatásbecslés elkészítését nem látja indokoltnak, a KÉ tematikájában a hatásbecslést nem szerepelteti.

Kérem a fentieknek megfelelően összeállított tematika szíves jóváhagyását.

…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete a 2/2005. (I. 11.) Korm. rendelet, a 314/2012. (XI. 8.) Korm. rendelet, valamint a véleményezési eljárásba bevont környezet védelméért felelős szervek nyilatkozatai alapján a Sülysáp Város településrendezési eszközeinek felülvizsgálatához kapcsolódó környezeti értékelés tematikáját az alábbiak szerint állapítja meg:
a) A tematika tartalmazza a 2/2005. (I. 11.) Korm. rendelet 4. mellékletében felsorolt valamennyi tartalmi elemet, amelyek szükségesek a tervmódosításban szereplő területfelhasználási, övezeti változtatások környezeti hatásainak megítéléséhez.
b) A véleményező szervek nyilatkozatainak megfelelően tematikailag különös figyelemmel kell kidolgozni a felszíni vízvédelemmel, a vízfolyások és vízpartok által érintett területekkel kapcsolatos esetleges hatások és védelmi igények összefüggéseit.
c) Az Önkormányzat a településrendezési eszközök készítése során nem kíván a Natura2000 területekre káros hatással járó változtatásokat végrehajtani, ezért a Natura2000 hatásbecslés elkészítését nem látja indokoltnak, azt a tematikában nem szerepelteti.

Sülysáp, 2016. augusztus 11.

Horinka László s.k.

